ПОДЧАСТ А — ДОПЪЛНИТЕЛНИ ОРГАНИЗАЦИОННИ ИЗИСКВАНИЯ ЗА ДОСТАВЧИЦИТЕ НА АЕРОНАВИГАЦИОННО ИНФОРМАЦИОННО ОБСЛУЖВАНЕ (AIS.OR)
 РАЗДЕЛ 1 — ОБЩИ ИЗИСКВАНИЯ
 AIS.OR.100 Техническа и оперативна компетентност и способност
 а)
 Доставчиците на аеронавигационно информационно обслужване гарантират наличието на информация и данни за провеждане на полетите във форма, подходяща за:
 (1)
 персонала, който осъществява полета, включително за полетния екипаж;
 (2)
 системите за планиране на полети, системите за управление на полети и тренажорите за полети;
 (3)
 доставчиците на обслужване на въздушното движение, които са отговорни за полетно-информационното обслужване, летищното информационно обслужване на полетите и предоставянето на предполетна информация.
 б)
 Доставчиците на аеронавигационно информационно обслужване гарантират интегритета на данните и потвърждават степента на точност на разпространяваната информация за провеждане на полетите, включително източника на тази информация, преди разпространяването ѝ.
 ПОДЧАСТ Б — ТЕХНИЧЕСКИ ИЗИСКВАНИЯ ЗА ДОСТАВЧИЦИТЕ НА АЕРОНАВИГАЦИОННО ИНФОРМАЦИОННО ОБСЛУЖВАНЕ (AIS.TR)
 РАЗДЕЛ 1 — ОБЩИ ИЗИСКВАНИЯ
 ATS.TR.100 Работни методи и оперативни процедури за предоставянето на аеронавигационно информационно обслужване
 Доставчиците на аеронавигационно информационно обслужване трябва да са в състояние да демонстрират, че техните работни методи и оперативни процедури съответстват на стандартите съгласно следните приложения към Чикагската конвенция, доколкото те се отнасят за предоставянето на аеронавигационно информационно обслужване в даденото въздушно пространство:
 а)
 приложение 4 относно аеронавигационните карти, 11-о издание от юли 2009 г., в това число всички изменения до No 58 включително;
 б)
 без да се засягат разпоредбите на Регламент (ЕС) No 73/2010 на Комисията (1) — приложение 15 относно аеронавигационното информационно обслужване, 14-о издание от юли 2013 г., включително всички изменения до No 38 включително.
 (1) Регламент (ЕС) No 73/2010 на Комисията от 26 януари 2010 г. за определяне на изисквания относно качеството на аеронавигационните данни и аеронавигационната информация за единното европейско небе (ОВ L 23, 27.1.2010 г., стр. 6).
 ПРИЛОЖЕНИЕ VII
 СПЕЦИФИЧНИ ИЗИСКВАНИЯ ЗА ДОСТАВЧИЦИ НА УСЛУГИ ЗА ДАННИ
 (Част DAT)
 ПОДЧАСТ А — ДОПЪЛНИТЕЛНИ ОРГАНИЗАЦИОННИ ИЗИСКВАНИЯ ЗА ДОСТАВЧИЦИТЕ НА УСЛУГИ ЗА ДАННИ (DAT.OR)
 РАЗДЕЛ 1 — ОБЩИ ИЗИСКВАНИЯ
 DAT.OR.100 Аеронавигационни данни и информация
 а)
 Доставчикът на услуги за данни (DAT) получава, събира, превежда, подбира, форматира, разпространява и/или интегрира аеронавигационни данни и информация, предоставени от достоверен източник, за използване в аеронавигационни бази данни на сертифицирано приложение/оборудване на въздухоплавателните средства.
 В конкретни случаи, ако не са предоставени аеронавигационни данни в сборника за аеронавигационна информация и публикация (AIP) или от достоверен източник, или не отговарят на приложимите изисквания за качество на данните (DQR), въпросните аеронавигационни данни могат да се излъчат от самия доставчик на DAT и/или от други доставчици на DAT. При тези обстоятелства аеронавигационните данни се валидират от доставчика на DAT, от който се излъчват.
 б)
 По искане на своите клиенти доставчикът на DAT може да обработва специално подбрани данни, предоставени от оператор на въздухоплавателни средства или произхождащи от други доставчици на DAT, за използване от въпросния оператор въздухоплавателни средства. Операторът на въздухоплавателни средства продължава да носи отговорността за тези данни и за последващото им актуализиране.
 DAT.OR.105 Техническа и оперативна компетентност и способност
 а)
 В допълнение към ATM/ANS.OR.B.001, доставчикът на DAT:
 (1)
 приема, събира, превежда, подбира, форматира, разпространява и/или интегрира аеронавигационни данни и информация, предоставени от източник(ци)